Diari Oficial de la Generalitat Valenciana


Sumari del DOGV 9459, del 28-10-2022 (2022/9177)

RESOLUCIÓ de 4 d'octubre de 2022, de la Direcció General d'Universitats, per la qual es complementa l'import de les beques salari lligades a la renda per a la realització d'estudis universitaris en el curs acadèmic 2021-2022 en les universitats que integren el Sistema Universitari Valencià.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9459

Data del DOGV
:   28-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9177


Data del document
:   04-10-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 4 d'octubre de 2022, de la Direcció General d'Universitats, per la qual es complementa l'import de les beques salari lligades a la renda per a la realització d'estudis universitaris en el curs acadèmic 2021-2022 en les universitats que integren el Sistema Universitari Valencià. [2022/9177]  
Per l'Ordre 10/2021, de 12 d'octubre, de 2021, de la Conselleria d'Innovació, Universitats, Ciència i Societat Digital, s'estableixen les bases reguladores per a la concessió de les beques salari lligades a la renda per a la realització d'estudis universitaris en les universitats que integren el Sistema Universitari Valencià (DOGV 0198, 20.10.2021).  
  
Mitjançant la Resolució d'1 de desembre de 2021, de la Conselleria d'Innovació, Universitats, Ciència i Societat Digital, per la qual es convoquen beques salari lligades a la renda per a la realització d'estudis universitaris durant el curs acadèmic 2021-2022 en les universitats que integren el Sistema Universitari Valencià, en el seu punt resolutiu segon. Condicions de concessió i quantia de la beca s'estableix:  
  
«1. La beca consistirà en una beca salari l'import màxim de la qual per beneficiari no serà superior a 6.000 euros.  
La subvenció estarà condicionada a la resolució de concessió de les beques de caràcter general que per a cada curs acadèmic convoca el ministeri competent en matèria d'educació en la part referent a la beca de quantia fixa lligada a la renda d'acord amb el que es disposa en el punt 3 del present punt resolutiu.  
Tot això atenent el que s'estableix en l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
3. Per a l'alumnat beneficiari de la beca de quantia fixa lligada a la renda que cada curs acadèmic convoca el ministeri competent en matèria d'educació i que, al seu torn, resulte beneficiari de la beca lligada a la renda regulada en aquesta convocatòria per a un mateix curs acadèmic, l'import de l'ajuda serà una quantia que complete l'assignat en la beca de quantia fixa lligada a la renda del ministeri, fins a arribar a l'import màxim de 6.000 euros.»  
D'altra banda, el punt resolutiu tercer, Finançament, de la resolució esmentada disposa:  
«Aquesta convocatòria té caràcter pluriennal i per a la concessió d'aquestes beques es destinarà un import total màxim de 56.984.324 - (setze milions d'euros), amb càrrec a l'aplicació pressupostària 64.84.91.889.63.8, línia de subvenció S1313000 «Beques alumnat ensenyaments universitaris i estudis superiors», del programa pressupostari 422.60 «Universitat i estudis superiors» i per als anys 2021 i 2022, amb la següent distribució per anualitats: 800.000 - (huit-cents mil euros) per a l'exercici pressupostari 2021 i 34.682.049 - (setze milions d'euros) per a l'exercici 2022. Aquest últim import queda condicionat a l'existència de consignació pressupostària adequada i suficient en l'exercici 2022. De l'import pressupostat per a l'exercici 2022 es reserven 2.000.000 - per a l'adjudicació complementària prevista en el punt 3 de la base segona de l'Ordre 10/2021, de 12 d'octubre».  
  
La Resolució de 15 de juny de 2022, de la Direcció General d'Universitats, per la qual s'adjudiquen i deneguen les beques salari lligades a la renda per a la realització d'estudis universitaris en el curs acadèmic 2021-2022 en les universitats que integren el Sistema Universitari Valencià, en el punt resolutiu primer estableix concedir la beca salari lligada a la renda a l'alumnat que compleix els requisits establits en la Resolució d'1 de desembre de 2021, de la Conselleria d'Innovació, Universitats, Ciència i Societat Digital, per la qual es convoquen les beques salari lligades a la renda per a la realització d'estudis universitaris durant el curs acadèmic 2021-2022 en les universitats que integren el Sistema Universitari Valencià, ordenat per nota mitjana i esmentat en els següents annexos:  
1. Annex I. Alumnat beneficiari.  
2. Annex II. Alumnat amb beca denegada.  
  
D'acord amb el que s'estableix en el punt resolutiu dihuité b) de la Resolució de 15 de juny de 2022, per a l'alumnat beneficiari de la beca salari indicat en els annexos I-A2, I-B1, I-C1, I-C2, I-D2, I-D3, I-D4, I-E1, I-E2 que, al seu torn, siga sol·licitant de la beca que cada curs acadèmic convoca el ministeri competent en matèria d'educació, l'import de la subvenció corresponent a l'anualitat 2022 es lliurarà quan es publique en la pàgina web del ministeri la resolució de concessió de les beques convocades per la Resolució de 28 de juliol de 2021, de la Secretaria d'Estat d'Educació i Formació Professional, per la qual es convoquen beques de caràcter general per al curs 2021-2022, per a estudiants que cursen estudis postobligatoris.  
Amb data 30 de març de 2022 es publiquen en la pàgina web del Ministeri d'Educació i Formació Professional els llistats definitius de persones becàries de la convocatòria general de l'actual curs 2021-2022, així com la resolució definitiva del director general de Planificació i Gestió Educativa, en virtut de les competències delegades del secretari d'Estat d'Educació i Formació Professional, d'acord amb l'Ordre EFP/43/2021, de 21 de gener, per la qual es concedeixen i deneguen les beques de caràcter general en el curs acadèmic 2021-2022.  
La comissió de selecció establida en la base catorzena de l'Ordre 10/2021, de 12 d'octubre, de 2021, ha procedit a l'anàlisi de l'alumnat que, figurant en els annexos I-A2, I-B1, I-C1, I-C2, I-D2, I-D3, I-D4, I-E1, I-E2 de la Resolució de 15 de juny de 2022, no ha resultat beneficiari en la Resolució de 28 de març de 2022, del secretari d'Estat d'Educació i Formació Professional, i que, d'acord amb el que es preveu en el punt resolutiu segon, punt 3, de la Resolució d'1 de desembre de 2021, ha de ser beneficiari d'un import de 1.700 euros complementari al rebut per la Resolució de 15 de juny de 2022, la quantia de la qual ascendia a 4.300 euros, de manera que arribe a la quantia màxima de 6.000 euros establida en la convocatòria.  
  
La Subdirecció General d'Universitats, com a òrgan instructor del procediment, eleva la present proposta de resolució a la directora general d'Universitats perquè la signe, per la qual cosa, per delegació de la consellera d'Innovació, Universitats, Ciència i Societat Digital, establida en l'article 22 de l'Ordre 10/2021 i en el punt resolutiu disseté de la Resolució d'1 de desembre de 2021, anteriorment esmentades, resolc:  
  
  
Primer  
Concedir a l'alumnat esmentat en l'annex un import addicional de 1.700 euros, de manera que arribe a la quantia màxima de 6.000 euros determinada en el punt resolutiu segon de la Resolució d'1 de desembre de 2021, de la Conselleria d'Innovació, Universitats, Ciència i Societat Digital, sense superar l'import global màxim de 2.000.000 - (dos milions d'euros) previst per a l'exercici pressupostari 2022, amb càrrec a l'aplicació pressupostària 79.93.82.660.57.8, línia de subvenció S1313 «Beques alumnat ensenyaments universitaris i estudis superiors».  
  
  
Segon  
Lliurar a cada universitat que integren el Sistema Universitari Valencià l'import de la beca de l'alumnat esmentat en l'annex, en les quanties següents:  
  
Universitat de València-Estudi General 88.400,00 -  
Universitat d'Alacant 79.900,00 -  
Universitat Politècnica de València 27.200,00 -  
Universitat Jaume I de Castelló 18.700,00 -  
Universitat Miguel Hernández d'Elx 23.800,00 -  
Universitat Catòlica San Vicente Mártir 3.400,00  
TOTAL 241.400,00 -  
  
  
Tercer  
La relació de l'alumnat beneficiari esmentat en l'annex es publicarà en la pàgina web de la Conselleria d'Innovació, Universitats, Ciència i Societat Digital, que s'indica a continuació:  
http://innova.gva.es/es/web/universidad/becas-salario-ligadas-a-renta.  
  
  
Quart  
A l'estudiantat en les situacions especials contemplades en l'ordre de bases, se li notificarà la resolució de manera individualitzada, a través de la carpeta ciutadana.  
  
Cinqué  
Ordenar la publicació de la resolució en el Diari Oficial de la Generalitat Valenciana.  
  
Sisé  
Aquesta resolució produirà efectes des del moment que se signe.  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant la consellera d'Innovació, Universitats, Ciència i Societat Digital en el termini d'un mes comptat des de l'endemà de la publicació en el Diari Oficial de la Generalitat Valenciana, de conformitat amb el que es preveu en els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 4 d'octubre de 2022.- La directora general d'Universitats, (p. d., de la consellera d'Innovació, Universitats, Ciència i Societat Digital segons base setzena de l'Ordre 10/2021 d'aprovació de bases reguladores): Pilar Ezpeleta Piorno.